Sosdvario tiltas

Sosdvario tiltas – kelių tiltas Pakruojo rajone, Pašvitinio seniūnijoje, Sosdvario kaime, nutiestas per Mūšos upę kelyje , 13 km į šiaurės vakarus nuo Pakruojo. Už 70 m pasroviui nuo tilto upę kerta akmenų slenkstis.Sosdvario tiltas maps.ltSosdvario tiltas Google Street View  

Apie 1930 m. nuo Pašvitinio kilęs Aleksas Kupriūnas nusipirko iš dvarininko Komaro dalį Sosdvario žemės. Su šeima įsikūrė už tilto per Mūšą. Sosdvario gelžbetoninis tiltas pastatytas iki XX a. 4-ojo dešimtmečio. Netoli Mūšos stovėjusi dvaro sodyba nugriauta apie 1954 m.Pavadinimą kaimui davė dvaro sodas skrastas.lt

Žvyrkelyje per upę pastatytas Sosdvario tiltas išlaikęs originalią konstrukciją – trijų tarpatramių su gembėmis galuose, apie 50 m ilgio. Rėminio–gembinio tilto nekarpyta monolitinė perdanga laikoma sieninio tipo taurų. Ant tilto paklotas lauko akmenų grindinys. Tiltas palyginti siauras, važiuojamosios dalies kraštai apriboti šiuolaikiniais metaliniais atitvarais su tvorelėmis, be šalitilčių pėstiesiems. Prieigose pastatyti eismo pirmumo kelio ženklai.

 Šaltiniai 

 Nuorodos 

 Tiltukai. Tiltas per Mūšos upę ties Sosdvario kaimu facebook.com

Kategorija:Tiltai per Mūšą
Kategorija:Pakruojo rajono tiltai